《陈提刑永仲以清名室志先德也诗以美之》
宋代·王十朋

庞公尝有言，我独遗以清。贤者于子孙，所遗良不轻。

颍川老龙公，落落前朝英。帝命作南伯，清德如广平。

宸翰一字褒，不啻华衮荣。是以自贤孙，持节蜚英声。

结庐桐城隅，室以清为名。仰不忝厥祖，俯能规后生。

我来聚星地，喜见此老成。公清不自言，蔼然著乡评。

时焉访其室，鄙吝不敢萌。如觌任棠水，似濯沧浪缨。

愿移清室风，于以清寰瀛。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。